stanford-oval/wikipedia huggingface dataset:
ฮาวอิตเซอร์จีซี-45

| --- | --- |
 ปืนใหญ่ GHN-45 แบบลากจูง
ปืนใหญ่ GHN-45
ชนิด: ปืนใหญ่วิถีราบ
สัญชาติ:  แคนาดา
สมัย: สงครามเย็น - ปัจจุบัน
การใช้งาน: ปืนใหญ่ช่วยส่วนรวม-เพิ่มเติมกำลังยิง (ชร.-พย.)
เริ่มใช้: ค.ศ. 1970
ช่วงผลิต: ค.ศ. 1970 - ปัจจุบัน
ช่วงการใช้งาน: ค.ศ. 1970 - ปัจจุบัน
ผู้ใช้งาน:  คูเวต  จีน  ไทย  ฟิลิปปินส์  ออสเตรีย  อิรัก   อิหร่าน  แอฟริกาใต้
สงคราม: สงครามอิรัก-อิหร่าน , สงครามอ่าวเปอร์เซีย , กรณีพิพาทชายแดนไทย-กัมพูชา
ขนาดลำกล้อง: 155 มิลลิเมตร 48 ร่องเกลียว
ระยะครบรอบเกลียว: 20 คาลิเบอร์ (155×20 มม.)
ความยาวลำกล้อง: 7,046 มิลลิเมตร (45 คาลิเบอร์; L/45)
กระสุน: 155 มิลลิเมตร แบบแยกบรรจุ
อัตราการยิง: สูงสุด : 7 นัด/นาที ต่อเนื่อง : 1-2 นัด/นาที ยิงเป็นชุด : 3 นัด/นาที
ความเร็วปากลำกล้อง: 897 เมตร/วินาที (2,943 ฟุต/วินาที) (กระสุน ERFB-BB)
มุมยิง: ต่ำสุด : -88.9 มิล/-5 องศา สูงสุด : 1,280 มิล/72 องศา
มุมทิศ: ส่ายทางซ้าย : 534 มิล/30 องศา ส่ายทางขวา : 711 มิล/40 องศา
ระยะยิงไกลสุด: 30,300 เมตร (กระสุน ERFB ส่วนบรรจุ N10) 39,600 เมตร (กระสุนเพิ่มระยะยิง ERFB-BB ส่วนบรรจุ N10)
ระยะยิงใกล้สุด: 3,500 เมตร (กระสุน N37 ส่วนบรรจุ 3)
พลประจำปืน: 6 นาย
น้ำหนัก: รุ่นลากจูง : 10,070 กิโลกรัม รุ่นติดตั้งเครื่องช่วยเดินทาง : 12,382 กิโลกรัม
ความยาวรวม: 13,970 มิลลิเมตร
แบบอื่น: GC-45 , Type 89
จีเอชเอ็น-45 (อังกฤษ: GHN-45) ย่อมาจากคำว่า Gun, Howitzer, Noricum  เป็นปืนใหญ่วิถีราบ ขนาด 155 มิลลิเมตร แบบลากจูง ออกแบบโดยเจอรัลด์ บูล และพัฒนาขึ้นโดยบริษัทนอริคัม (Noricum) ประเทศออสเตรีย โดยปรับปรุงให้มีลำกล้องปืนยาวขึ้นจาก 39 คาลิเบอร์เป็น 45 คาลิเบอร์ ทำให้มีระยะยิงไกลสุดเพิ่มเป็น 39,600 เมตร  โดยมีการผลิตออกมาเป็น 2 รุ่น คือ
รุ่นลากจูง น้ำหนัก 10,070 กิโลกรัม
รุ่นติดตั้งเครื่องช่วยเดินทาง (ระบบ APU) น้ำหนัก 12,382 กิโลกรัม
กองทัพบกไทยได้จัดหาปืนใหญ่ GHN-45 เข้าประจำการเมื่อปี พ.ศ. 2534 มีชื่อเรียกทางราชการว่า "ปืนใหญ่หนักกระสุนวิถีราบ แบบ 34 (ปนร. 34)" โดยจัดหาในอัตราประจำการ 4 กองพัน คือ ค่ายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ จ.ลพบุรี(เดิมชื่อค่ายกองพันทหารปืนใหญ่ ป.พิบูลสงคราม) 
1.กองพันทหารปืนที่ 721
2.กองพันทหารปืนใหญ่ที่ 722 
3.กองพันทหารปืนใหญ่ที่ 723
4.ศูนย์การทหารปืนใหญ่ เขาพระงาม
และมีบทบาทอย่างยิ่งในการยิงสนับสนุนทหารไทยในเหตุกรณีพิพาทชายแดนไทย-กัมพูชา
แหล่งข้อมูลอื่น

Jane's Defence info on GC-45
A general survey of recent artillery developments
ฮาล จอร์แดน

| กรีนแลนเทิร์น (ฮาล จอร์แดน) |
| --- | --- |
ภาพจาก Green Lantern ชุดที่ 5 เล่มที่ 8   มิถุนายน ค.ศ. 2012 (พ.ศ. 2555) วาดโดย ดั๊ก แมงกี้
ข้อมูลการจัดพิมพ์
ผู้จัดพิมพ์: ดีซีคอมิกส์
ปรากฏตัวครั้งแรก: Showcase เล่มที่ 22 ตุลาคม ค.ศ. 1959 (พ.ศ. 2502)
สร้างสรรค์โดย: จอห์น บรูม (ผู้เขียนเรื่อง)  กิล เคน (ผู้วาดและออกแบบ)
ข้อมูลในเรื่อง
ชื่อเต็ม: แฮร์โรลด์ "ฮาล" จอร์แดน (Harold "Hal" Jordan)
นามแฝง: กรีนแลนเทิร์น (Green Lantern)
สังกัดทีม: กรีนแลนเทิร์นคอร์ป จัสติซลีก
ความสามารถ:  ขับเครื่องบินได้หลายแบบ  มีพลังความมุ่งมั่นสูงมาก  มีความเป็นผู้นำ  ใช้แหวนได้อย่างเชี่ยวชาญ จากแหวน พาวเวอร์ริง : แปรรูปพลังงานที่อยู่ในแหวน ให้แข็งตัวเป็นรูปร่างต่างๆได้  บินได้ เดินทางในอวกาศได้  สร้างสนามพลังได้  ยิงลำแสงโจมตีศัตรูได้ 
ฮาล จอร์แดน (อังกฤษ: Hal Jordan) หรือที่รู้จักกันในชื่อ กรีนแลนเทิร์น เป็นตัวละครซูเปอร์ฮีโร่ในหนังสือการ์ตูนอเมริกันที่จัดพิมพ์โดยสำนักพิมพ์ดีซีคอมิกส์ สร้างสรรค์โดยนักเขียน จอห์น บรูม (John Broome) และนักวาด กิล เคน (Gil Kane) ปรากฏตัวครั้งแรกใน Showcase #22 (ตุลาคม 1959) โดยฮาลเป็นตัวละครกรีนแลนเทิร์นที่ถูกเอามานำเสนอใหม่ในรูปแบบของนิยายไซไฟ แทนที่ตัวละครเดิมอย่าง อลัน สก็อตต์ ที่ถูกนำเสนอในรูปแบบของนิยายแฟนตาซีแนวเวทมนตร์และเรื่องเหนือธรรมชาติ
นักบินทดสอบสมรรถนะเครื่องบิน (Test Pilot) "ฮาล จอร์แดน" เป็นสมาชิกของกองกำลังผู้พิทักษ์จักรวาลที่เรียกว่า กรีนแลนเทิร์นคอร์ป เขาต่อสู้กับความชั่วร้ายด้วยพลังพิเศษจากแหวนที่เรียกว่า "พาวเวอร์ริง" ซึ่งคัดเลือกผู้ครอบครองจากคุณสมบัติที่สามารถเอาชนะความกลัวและมีพลังความมุ่งมั่นอันแรงกล้า โดยฮาลเป็นกรีนแลนเทิร์นแห่ง Sector 2814 ซึ่งเป็น Sector ที่โลกตั้งอยู่ และยังเป็นผู้นำของเหล่ากรีนแลนเทิร์นในบางเหตุการณ์ นอกจากนั้นแล้ว เขายังเป็นสมาชิกที่ร่วมก่อตั้งกลุ่ม จัสติสลีก (Justice League) อีกด้วย
ประวัติการสร้างสรรค์

หลังจากที่ดีซีคอมิกส์สามารถทำให้ตัวละคร เดอะแฟลช (The Flash) กลับมาประสบความสำเร็จได้ในปี 1956 จูเลียส ชวาร์ตซ์ ก็นำตัวละครซูเปอร์ฮีโร่กรีนแลนเทิร์นในปี 1940 มาสร้างใหม่เป็นซูเปอร์ฮีโร่อิงนิยายวิทยาศาสตร์ที่ชื่อว่า "ฮาล จอร์แดน" โดยชวาร์ตซ์และนักเขียนจอห์น บรูมได้ช่วยกันวางพล็อตให้กรีนแลนเทิร์นคนใหม่เป็นหนึ่งในสมาชิกของหน่วยตำรวจอวกาศ "กรีนแลนเทิร์นคอร์ป" ที่เหล่าการ์เดียนออฟเดอะยูนิเวิร์ส

ก่อตั้งขึ้นเพื่อพิทักษ์ความสงบเรียบร้อยของจักรวาล กรีนแลนเทิร์นจะใช้พลังงานสีเขียวจากเซนทรัลพาวเวอร์แบตเตอรรี่บนดาวOaที่ส่งตรงถึงตัวเองผ่านแหวนและตะเกียงวิเศษสีเขียว โดยพวกเขาจะต้องใช้ "พลังความมุ่งมั่น" ของตัวเองในการแปรรูปพลังงานสีเขียวนี้ให้เป็นวัตถุต่างๆตามต้องการ ซึ่งพลังนี้มีจุดอ่อนเพียงอย่างเดียว คือ จะไร้ผลกับวัตถุที่มีสีเหลือง
ในส่วนของการออกแบบนั้น นักวาดกิล เคน ได้เปลี่ยนดีไซน์ชุดกรีนแลนเทิร์นจากตัวละครเดิมมาเป็นชุดสีเขียวดำ ไม่มีผ้าคลุม และนำลายของกล้ามเนื้อมาใช้เป็นพื้นฐานของชุด โดยนำนักแสดงชาย พอล นิวแมน (Paul Newman) มาใช้เป็นต้นแบบของตัวละครฮาล จอร์แดน
เรื่องราวเริ่มต้นขึ้นเมื่อ อาบิน เซอร์ กรีนแลนเทิร์นแห่ง Sector 2814 ประสบอุบัติเหตุยานตกแล้วอยู่ในสภาพใกล้ตายกลางทะเลทรายในเมืองโคสต์ซิตี้ เขาตัดสินใจส่งแหวนของตัวเองออกไปค้นหาผู้ที่กล้าหาญและมีความมุ่งมั่นอันแรงกล้า เพื่อส่งมอบแหวนและตะเกียงของเขาให้คนๆนั้นมาทำหน้าที่เป็นกรีนแลนเทิร์นต่อจากเขา ซึ่งผู้ที่ถูกคัดเลือกจากแหวนดังกล่าว คือ นักบินทดสอบสมรรถนะเครื่องบินที่ชื่อว่า ฮาล จอร์แดน
หลังจากที่เรื่องราวของกรีนแลนเทิร์นคนใหม่นี้ถูกตีพิมพ์ใน Showcase #22 (ตุลาคม 1959) เขาก็ได้ปรากฏตัวใน Showcase อีกสามครั้ง แล้ว "กรีนแลนเทิร์น" ก็ได้แยกไปมีหนังสือเป็นของตัวเองตามหลัง "เดอะแฟลช" ในเดือนกรกฎาคม 1960 ขณะที่ฮาล จอร์แดนก็ได้เดินทางไปที่ดาวOa ได้พบกับเหล่าการ์เดียนออฟเดอะยูนิเวิร์สและสมาชิกในกรีนแลนเทิร์นคอร์ปที่มาจากหลายเผ่าพันธุ์ อีกทั้งยังต้องปราบวายร้ายทั้งบนโลกและนอกจักรวาลสลับกันไปมา
การปรากฏตัวในสื่ออื่นๆ > ภาพยนตร์

ไรอัน เรย์โนลส์ รับบทเป็น ฮาล จอร์แดน ในภาพยนตร์เรื่อง กรีนแลนเทิร์น (พ.ศ. 2554)
ฮาล จอร์แดน จะปรากฏตัวใน จักรวาลส่วนขยายของดีซี (DCEU) ในภาพยนตร์เรื่อง กรีนแลนเทิร์นคอร์ป
ฮิตแมน: โคตเนม 47

| ฮิตแมน: โคตเนม 47 |
| --- | --- |
ผู้พัฒนา: IO Interactive
ผู้จัดจำหน่าย: Eidos Interactive
อำนวยการผลิต: Jonas Eneroth
เขียนบท: Peter Gjellerup Koch Morten Iversen
แต่งเพลง: Jesper Kyd
ชุด: ฮิตแมน
เครื่องเล่น: ไมโครซอฟท์ วินโดวส์
วางจำหน่าย: NA: 19 พฤศจิกายน 2000EU: 1 ธันวาคม 2000
แนว: ลอบฆ่า
รูปแบบ: ผู้เล่นคนเดียว
ฮิตแมน: โคตเนม 47 (อังกฤษ: Hitman: Codename 47) เป็นวิดีโอเกมแนวลอบฆ่า พัฒนาโดยIO Interactive และจัตจำหน่ายโดยEidos Interactive สำหรับ ไมโครซอฟท์ วินโดวส์เป็นวิดีโอเกมภาคแรกของ ชุดวิดีโอเกมฮิตแมน
วิดีโอเกมนำเนินเนื้อเรื่องโดยAgent 47 มนุษย์โคลนตัดแต่งพันธุกรรมที่มีบาร์โค้ดอยู่ที่ต้นคอหลังหัว ซึ่งเขาถูกฝึกให้เป็นนักฆ่าโดยเฉพาะ โดยหลังจากที่ 47 หลบหนีในการฝึกเขาได้เข้าร่วมกับ International Contracts Agency(ICA), องค์กรฆ่าเป้าหมายยุโรป ในการทำภารกิจต่าง ๆ ในเอเชีย และ ยุโรป เพื่อ ลอบสังหารคนที่มีส่วนเกี่ยวกับอาชญากรรม
ฮินจ์

รอยฮินจ์ด้านหลังแสตมป์
ฮินจ์ (อังกฤษ: stamp hinge) เป็นกระดาษรูปสี่เหลี่ยมผืนผ้าแผ่นเล็ก ๆ พับครึ่ง และฉาบด้วยกาวบาง ๆ  เป็นอุปกรณ์การสะสมแสตมป์ในสมัยก่อน ซึ่งค่อย ๆ ถูกแทนที่ด้วยอัลบั้มแสตมป์แบบเสียบซึ่งถูกคิดค้นในเวลาต่อมา
อัลบั้มแสตมป์ในสมัยแรก ๆ มีลักษณะเหมือนสมุด คือ เป็นหน้ากระดาษว่าง ๆ เวลาเก็บแสตมป์ต้องติดแสตมป์บนหน้ากระดาษ การใช้ฮินจ์จะช่วยให้สามารถดึงแสตมป์ออกจากอัลบั้มได้ง่ายขึ้น กล่าวคือแทนกาวทาด้านหลังแสตมป์และแปะลงไปบนอัลบั้ม ก็นำฮินจ์ที่พับแล้วมาลูบน้ำ เอาด้านที่สั้นติดบนแสตมป์ และด้านที่ยาวติดบนอัลบั้ม ปัจจุบันไม่นิยมใช้อัลบั้มแสตมป์แบบนี้จะมีบ้างใช้ติดแสตมป์ในสมุดสำหรับจำหน่ายเป็นของที่ระลึกให้แก่นักท่องเที่ยว
ฮินจ์ในอดีตกาวของฮินจ์จะติดแน่นอยู่กับแสตมป์ สำหรับแสตมป์ใช้แล้วสามารถลอกเอาฮินจ์ออกโดยการแช่น้ำให้กาวละลายและลอกเอาฮินจ์ออกมา แต่สำหรับแสตมป์ที่ยังไม่ได้ใช้การแช่น้ำจะทำให้กาวแสตมป์ละลายออกมาด้วย จึงมักปล่อยฮินจ์ส่วนที่ติดด้านหลังแสตมป์ทิ้งไว้ แสตมป์ไม่ใช้ส่วนใหญ่รุ่นเก่า ๆ มักพบรอยฮินจ์นี้
ฮินจ์ที่มีคุณภาพดีที่ผลิดในปัจจุบันจะสามารถลอกออกจากแสตมป์และอัลบั้มโดยไม่ทำให้แสตมป์เสียหายเวลาที่ดึงแสตมป์ออกมาจากอัลบั้ม แต่อย่างไรก็ดีบนด้านหลังของแสตมป์ โดยเฉพาะแสตมป์ที่ยังไม่ใช้และมีกาวแสตมป์อยู่ครบ มักมีรอยตำหนิบาง ๆ ปรากฏให้เห็น การลอกฮินจ์ออกมาไม่ดีอาจทำให้กระดาษของแสตมป์บางส่วนหลุดลอกออกไปได้ ปัจจุบันฮินจ์ไม่เป็นที่นิยมแล้ว เนื่องจากนักสะสมต้องการแสตมป์ที่มีสภาพสมบูรณ์ทั้งด้านหน้าและด้านหลัง คงมีแต่แสตมป์เก่า ๆ เท่านั้นที่ยังมีร่อยรอยฮินจ์ และแสตมป์เก่าไม่ใช้ที่มีกาวอยู่ครบและไม่มีรอยฮินจ์มักมีราคาสูงกว่าแสตมป์ปกติ ทำให้มีการปลอมแสตมป์ให้มีค่าสูงขึ้นโดยเอาแสตมป์ไปแช่น้ำลอกเอาฮินจ์ออกและฉาบกาวใหม่ลงไป เรียกว่าการทำ regum
ตะโพน

ตะโพน
ตะโพน เป็นเครื่องดนตรีที่ขึงด้วยหนัง ตัวตะโพนทำด้วยไม้สักหรือไม้ขนุน เรียกว่า หุ่น ขุดแต่งให้เป็นโพรงภายใน ขึ้นหนัง 2 หน้า ดึงด้วยสายหนังโยงเร่งเสียงเรียกว่า หนังเรียด หน้าใหญ่มีความกว้างประมาณ 25 ซม. เรียกว่า หน้าเท่ง ติดหน้าด้วยข้าวสุกบดผสมกับขี้เถ้าเพื่อถ่วงเสียง อีกหน้าหนึ่งเล็กกว่ามีขนาดประมาณ 22 ซม. เรียกว่า หน้ามัด ตัวกลองยาวประมาณ 48 ซม. รอบ ๆ ขอบหนังที่ขึ้นหน้า ถักด้วยหนังที่ตีเกลียวเป็นเส้นเล็ก ๆ เรียกว่า ไส้ละมาน แล้วจึงเอาหนังเรียดร้อยในช่วงของไส้ละมานทั้งสองข้าง โยงเรียงไปโดยรอบจนมองไม่เห็นไม้หุ่น มีหนังพันตรงกลางเรียกว่า รัดอก ข้างบนรัดอกทำเป็นหูหิ้วและมีเท้ารองให้ ตัวตะโพนวางนอนอยู่บนเท้า ใช้ฝ่ามือซ้ายขวาตีได้ทั้งสองหน้า ใช้สำหรับประกอบจังหวะผสมอยู่ในวงปี่พาทย์ ทำหน้าที่กำกับจังหวะหน้าทับต่าง ๆ
ตะโพนนี้ ถือเป็นบรมครูทางดุริยางคศิลป์ นับว่าพระประโคนธรรพ เป็นครูตะโพน เมื่อจะเริ่มการบรรเลง จะต้องนำดอกไม้ธูปเทียน บูชาตะโพนก่อนทุกครั้ง และถือเป็นประเพณีสืบต่อกันมา เหตุที่ต้องกราบใหว้บูชาก็เพราะ ตะโพนเป็นเครื่องดนตรีที่บรรเลงร่วมกับ สังข์ บัณเฑาะว์ และ มโหระทึก ซึ่งเป็นเครื่องดนตรีประจำองค์ของเทพเจ้า และสมมติเทพ ดังนี้คือ สังข์ประจำพระองค์พระนารายณ์ และพระอินทร์ บัณเฑาะว์ ประจำองค์พระอิศวร มโหระทึก เป็นเครื่องดนตรีบรรเลงประกอบพระอิศริยยศองค์พระมหากษัตริย์ ซึ่งถือเป็นสมมุติเทพส่วนตะโพนนั้นเป็นกลองที่พระคเณศได้เป็นผู้ตีเป็นคนแรก ดังนั้น ตะโพนเมื่อนำมาร่วมบรรเลงในวงปี่พาทย์ จึงถือเป็นบรมครู และทำหน้าที่กำกับหน้าทับต่าง ๆ ทั้งหมด
ฮาวทูเบสิก

ฮาวทูเบสิก (อังกฤษ: HowToBasic) เป็นช่องยูทูบคอเมดีสัญชาติออสเตรเลียที่มีผู้ติดตามมากกว่า 17 ล้านคน ผู้สร้างวิดีโอไม่พูดหรือแสดงใบหน้าของเขา และยังคงไม่เปิดเผยตนเอง โดยหลักช่องนี้นำเสนอ visual gag แบบแปลกประหลาดและทำลายล้าง ซึ่งแอบไว้ในรูปแบบวิดีโอวิธีทำ ช่องนี้ได้รับความนิยมครั้งแรกใน ค.ศ. 2013
ข้อมูลเมื่อ เมษายน 2022 ฮาวทูเบสิกเป็นช่องยูทูบสัญชาติออสเตรเลียที่มีผู้ติดตามมากเป็นอันดับ 5 ของประเทศ ข้อมูลเมื่อ พฤศจิกายน 2018 มีการประมาณมูลค่าสินทรัพย์สุทธิของช่องที่ 2 ล้านดอลลาร์สหรัฐ
ช่องนี้เคยถูกระงับสองครั้ง ครั้งหนึ่งใน ค.ศ. 2014 และอีกครั้งในช่วงปลาย ค.ศ. 2015 จากข้อสันนิษฐานว่าเป็นการละเมิดนโยบายเกี่ยวกับเนื้อหาที่ทำให้เข้าใจผิดของยูทูบ แต่ละครั้งช่องนี้ก็ได้รับการฟื้นฟูและยกเลิกการระงับ
วัฒนธรรมร่วมสมัย

ในเดือนมิถุนายน ค.ศ. 2013 ผู้ที่อยู่เบื้องหลังช่องฮาวทูเบสิกได้ออกมาสัมภาษณ์ในรายการข่าวไนน์นิวส์เพิร์ทเวลา 18:00 น. ของออสเตรเลีย ออกอากาศบน STW ทางสถานีรักษาตัวตนของเขาไว้ตามคำขอ
แหล่งข้อมูลอื่น

ฮาวทูเบสิก ที่ยูทูบ
ฮาวทูเบสิก ที่อินเทอร์เน็ตมูวีเดตาเบส
เวสเทิร์นยูเนียน

| --- | --- |

ประเภท: บริษัทมหาชนจำกัด
การซื้อขาย: เอ็นวายเอสอี: WU S&P 400 component
ISIN: US9598021098 
อุตสาหกรรม: Financial services
ก่อตั้ง: 8 เมษายน 1851; 173 ปีก่อน (1851-04-08) in Rochester, New York, U.S.
ผู้ก่อตั้ง: Ezra Cornell 
สำนักงานใหญ่: เดนเวอร์ รัฐโคโลราโด สหรัฐอเมริกา
พื้นที่ให้บริการ: ทั่วโลก
บุคลากรหลัก: Jeffrey A. Joerres (chairman) Devin McGranahan (president และประธานเจ้าหน้าที่บริหาร)
บริการ: Wire transfers Money orders Money transfers Bill pay Transfer tracking Price estimation
รายได้:  US$4.36 พันล้าน (2023
รายได้จากการดำเนินงาน:  US$817.5 ล้าน (2023)
รายได้สุทธิ:  US$626 ล้าน (2023)
สินทรัพย์:  US$8.199 พันล้าน (2023)
พนักงาน: 9,000 (2018)
เว็บไซต์: westernunion.com
อาคารเวสเทิร์นยูเนี่ยนเทเลกราฟ ลิโธกราฟ
บริษัทเวสเทิร์นยูเนียน เป็นบริษัทผู้ให้บริการทางการเงินข้ามชาติสัญชาติอเมริกัน ซึ่งมีสำนักงานใหญ่อยู่ในเมืองเดนเวอร์ รัฐโคโลราโด
ก่อตั้งขึ้นในปี 1851 ในชื่อ บริษัทนิวยอร์คแอนด์มิสซิสซิปปีวัลเลย์พรินท์ติงเทเลกราฟ ใน เมืองรอเชสเตอร์ บริษัทได้เปลี่ยนชื่อเป็น เวสเทิร์นยูเนียนเทเลกราฟ คอมพานี ในปี 1856 หลังจากควบรวมกิจการกับบริษัทโทรเลขอื่น ๆ อีกหลายแห่ง พวกเขาเป็นผู้นำอุตสาหกรรมโทรเลขของอเมริกาตั้งแต่ทศวรรษ 1860 ถึงทศวรรษ 1980 โดยเป็นผู้บุกเบิกเทคโนโลยีเช่นเทเล็กซ์และพัฒนาบริการที่เกี่ยวข้องกับโทรเลขหลากหลายประเภทรวมถึงการโอนเงินทางโทรเลข นอกเหนือจากธุรกิจหลักในการส่งข้อความทางโทรเลข
หลังจากประสบปัญหาทางการเงิน ในปี 1980 บริษัทจึงเริ่มย้ายธุรกิจออกจากการสื่อสาร และมุ่งเน้นไปที่บริการโอนเงินเพิ่มมากขึ้น บริษัทได้ยุติการดำเนินการด้านการสื่อสารโดยสมบูรณ์ในปี 2006 ซึ่งในขณะนั้น เดอะนิวยอร์กไทมส์ ได้บรรยายถึงบริษัทนี้ว่าเป็น "ธุรกิจโอนเงินที่ใหญ่ที่สุดในโลก" และได้กล่าวเพิ่มเติมว่า บริษัทจะยังคงเป็นเช่นนั้นต่อไป เนื่องจากมีผู้อพยพจำนวนมากที่โอนเงินกลับบ้าน
จากมุมมองของประวัติศาสตร์เทคโนโลยี เวสเทิร์นยูเนียนได้สร้างโทรเลขข้ามทวีปสำเร็จเป็นครั้งแรก ในปี 1861 ซึ่งเป็นส่วนหนึ่งของการลงทุนของอุตสาหกรรมสหรัฐฯ ในการพัฒนาระบบสื่อสารของอเมริการะหว่างชายฝั่งมหาสมุทรแอตแลนติกและมหาสมุทรแปซิฟิก ข้อความแรกส่งถึงอับราฮัม ลินคอล์น ประธานาธิบดีสหรัฐในขณะนั้น
ฮาเวิร์ด ฮีโร่พันธุ์ใหม่

| ฮาเวิร์ด ฮีโร่พันธุ์ใหม่ |
| --- | --- |
ใบปิดภาพยนตร์
กำกับ: วิลลาร์ด ฮุยค
เขียนบท: วิลลาร์ด ฮุยค กลอเรีย คาทซ์
สร้างจาก: เป็ดฮาเวิร์ด โดย สตีฟ เจอร์เบอร์
อำนวยการสร้าง: กลอเรีย คาทซ์
นักแสดงนำ:   ลีอา ธอมป์สัน  เจฟฟรี่ย์ โจนส์  ทิม ร็อบบินส์ 
กำกับภาพ: ริชาร์ด เอช. ไคลน์
ตัดต่อ: ไมเคิล แชนดเลอร์ ซิดนี่ โวลินสกี
ดนตรีประกอบ:   จอห์น แบร์รี  ซิลเวสเตอร์ เลเวย์  เพลง:  โทมัส ดอลบี้ 
บริษัทผู้สร้าง: ลูคัสฟิล์ม 
ผู้จัดจำหน่าย: ยูนิเวอร์แซล พิกเจอส์
วันฉาย:   1 สิงหาคม ค.ศ. 1986 (1986-08-01) 
ความยาว: 111 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 30–37 ล้านดอลลาร์สหรัฐ
ทำเงิน: 38 ล้านดอลลาร์สหรัฐ
ฮาเวิร์ด ฮีโร่พันธุ์ใหม่ (อังกฤษ: Howard the Duck) เป็นภาพยนตร์คอมเมดี้แนววิทยาศาสตร์สัญชาติอเมริกันที่ออกฉายในปี ค.ศ. 1986 กำกับโดย วิลลาร์ด ฮุยค และนำแสดงโดย ลีอา ธอมป์สัน, เจฟฟรี่ย์ โจนส์ และ ทิม ร็อบบินส์ สร้างจากหนังสือการ์ตูนมาร์เวลที่มีชื่อเดียวกันภาพยนตร์เรื่องนี้อำนวยการสร้างโดย กลอเรีย คาทซ์ และเขียนบทโดย วิลลาร์ด และ กลอเรีย คาทซ์ โดยมี จอร์จ ลูคัส เป็นผู้อำนวยการสร้างฝ่ายบริหาร เดิมทีบทภาพยนตร์นี้ตั้งใจให้เป็นภาพยนตร์แอนิเมชั่น แต่การดัดแปลงภาพยนตร์กลายเป็นภาพยนตร์คนแสดงเนื่องจากข้อผูกมัดตามสัญญา แม้ว่าการดัดแปลงตัวละครมาร์เวลทางทีวีหลายเรื่องจะออกอากาศในช่วง 21 ปีที่ผ่านมา แต่นี่เป็นภาพยนตร์ยาวเรื่องแรกที่ออกฉายตามโรงภาพยนตร์ตามมาด้วย กัปตันอเมริกา
จอร์จ ลูคัส เสนอให้ดัดแปลงหนังสือการ์ตูนหลังจากสร้างภาพยนตร์เรื่อง อเมริกันกราฟฟิติ (1973) หลังจากปัญหาในการสร้างหลายครั้งและการผลตอบรับที่หลากหลายต่อการทดลองฉาย ฮาเวิร์ด ฮีโร่พันธุ์ใหม่ ก็ได้เข้าฉายในโรงภาพยนตร์เมื่อวันที่ 1 สิงหาคม ค.ศ. 1986 เมื่อออกฉายภาพยนตร์เรื่องนี้กับไม่ประสบความสำเร็จในด้านรายได้และได้รับการวิพากษ์วิจารณ์ถึงอารมณ์ขันการแสดงน้ำเสียงที่ไม่สอดคล้องกันและลักษณะของตัวละครในชื่อเรื่องแม้ว่าเอฟเฟกต์และเพลงประกอบจะได้คำวิจารณ์ที่ดีเป็นส่วนใหญ่ ในช่วงหลายปีที่ผ่านมาได้รับการพิจารณาให้เป็นภาพยนตร์ที่แย่ที่สุดตลอดกาล แต่ก็ได้พัฒนาไปเป็นภาพยนตร์เกินวิสัย ภาพยนตร์เรื่องนี้ได้รับการเสนอชื่อเข้าชิงรางวัลราสเบอรี (รางวัลภาพยนตร์ยอดแย่) 7 ครั้ง (ชนะ 4 รางวัล) และทำเงินได้ประมาณ 38 ล้านดอลลาร์สหรัฐ (ในประเทศสหรัฐทำเงินได้ 16.3 ล้านดอลลาร์สหรัฐ) เมื่อเทียบกับงบประมาณ 30–37 ล้านดอลลาร์สหรัฐ
แหล่งข้อมูลอื่น

ฮาเวิร์ด ฮีโร่พันธุ์ใหม่ ที่ LucasFilm.com
ฮาเวิร์ด ฮีโร่พันธุ์ใหม่ ที่อินเทอร์เน็ตมูวีเดตาเบส
ฮาเวิร์ด ฮีโร่พันธุ์ใหม่ ที่ดิสคอกส์
ฮาเวิร์ด ฮีโร่พันธุ์ใหม่ ที่ดิสคอกส์
ฮาเวิร์ด ฮีโร่พันธุ์ใหม่ ที่บ็อกซ์ออฟฟิศโมโจ
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย
ฮิตแมน: แอบโซลูชั่น

| ฮิตแมน: แอบโซลูชั่น |
| --- | --- |

ผู้พัฒนา: IO Interactive Nixxes Software BV (PC)
ผู้จัดจำหน่าย: สแควร์เอนิกซ์
กำกับ: Tore Blystad
ศิลปิน: Visual Works (CGI)
แต่งเพลง: Peter Peter 
ชุด: ฮิตแมน
เอนจิน: Glacier 2
เครื่องเล่น: ไมโครซอฟท์ วินโดวส์ เพลย์สเตชัน 3 เอกซ์บอกซ์ 360
วางจำหน่าย: 20 พฤศจิกายน 2012 
แนว: Action-adventure, stealth
รูปแบบ: เกมผู้เล่นคนเดียว, เกมหลายผู้เล่น
ฮิตแมน: แอบโซลูชั่น (อังกฤษ: Hitman: Absolution) เป็นวิดีโอเกมประเภทแอกชั่นผจญภัย ที่พัฒนาโดย IO Interactive และจัดจำหน่ายโดย สแควร์เอนิกซ์ โดยเป็นเกมที่ห้าของซีรีส์ฮิตแมน โดยวางจำหน่ายในวันที่ 20 พฤศจิกายน ค.ศ. 2012
แหล่งข้อมูลอื่น

เว็บไซต์ทางการ
ฮิตแมน (ภาพยนตร์ พ.ศ. 2550)

| ฮิตแมน |
| --- | --- |
โปสเตอร์ภาพยนตร์
กำกับ: แซเวียร์ เจนส์
เขียนบท: สคิป วู้ดส์
สร้างจาก: ฮิตแมน โดย IO Interactive
อำนวยการสร้าง: ชัค กอร์ดอน เอเดรียน แอสคาริอาห์ แดเนียล ลุก แบซง
นักแสดงนำ: ทิโมธี โอลิแฟนท์ ดูเกรย์ สก็อตต์ รอเบิร์ต เนปเปอร์ โอลกา คูรีเลนโก
กำกับภาพ: ลอรองต์ แบเรส
ตัดต่อ: คาร์โล ริซโซ อ็องตวน แวเรียล
ดนตรีประกอบ: เจฟฟ์ แซเนลลี
ผู้จัดจำหน่าย: 20th Century Fox EuropaCorp
วันฉาย: 21 พฤศจิกายน 2007 (สหรัฐอเมริกา) 26 ธันวาคม 2007 (ฝรั่งเศส) 10 มกราคม 2008 (ไทย)
ความยาว: 92 นาที
ประเทศ: ฝรั่งเศส สหรัฐอเมริกา
ภาษา: อังกฤษ รัสเซีย เซอร์โบ-โครเอเชีย
ทุนสร้าง: 24 ล้านดอลลาร์สหรัฐ
ทำเงิน: 100 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ฮิตแมน (อังกฤษ: Hitman) เป็นภาพยนตร์แอกชั่นที่ออกฉายในปี ค.ศ. 2007 กำกับโดยซาเวียร์ เจนส์ โดยมีต้นฉบับมาจากวิดีโอเกมซีรีส์ ฮิตแมน เป็นเรื่องราวของเอเจนต์ 47 นักฆ่ามืออาชีพที่ถูกเลี้ยงมาตั้งแต่แรกเกิดโดยกลุ่มที่เรียกว่า "The Organization" และพบว่าตัวเองตกอยู่ในแผนสมรู้ร่วมคิดทางการเมือง ทำให้เขาถูกไล่ล่าทั้งจากตำรวจสากลและทหารรัสเซีย นำแสดงโดยทิโมธี โอลิแฟนท์และดูเกรย์ สก็อตต์ ออกฉายในวันที่ 21 พฤศจิกายน ค.ศ. 2007
ภาพยนตร์เรื่องนี้ถูกสร้างใหม่ (remake) ในปี ค.ศ. 2015 ในชื่อ ฮิทแมน สายลับ 47 (Hitman: Agent 47) โดยรูเพิร์ต เฟรนด์รับบทเป็นเอเจนต์ 47 ซึ่งโดนวิจาร์พอสมควร
แหล่งข้อมูลอื่น

Hitman ที่อินเทอร์เน็ตมูวีเดตาเบส
Hitman ที่เมทาคริติก
Hitman ที่บ็อกซ์ออฟฟิศโมโจ
Hitman ที่ทีซีเอ็มมูวีเดตาเบส
ฮาวอค (เอ็กซ์เมน)

| ฮาวอค (เอ็กซ์เมน) |
| --- | --- |

รายละเอียดการตีพิมพ์
สำนักพิมพ์: มาร์เวล คอมิคส์
ปรากฏตัวครั้งแรก: The X-Men #54 (มีนาคม 1969)
สร้างสรรค์โดย: อาร์โนล์ด เดรก ดอน เฮค
รายละเอียดตัวละคร
ชื่อจริง: อเล็กซานเดอร์ อเล็กซ์ ซัมเมอร์ส
เผ่าพันธุ์: มนุษย์กลายพันธุ์
มิตรสหาย: เอ็กซ์เมน
สมญานามอื่น: Mutant X, Magistrate Summers, Goblin Prince, Alex Blanding, Tron
ฮาวอค (เอ็กซ์เมน)
ทีมงานสร้างสรรค์
อเล็กซานเดอร์ "อเล็กซ์" ซัมเมอร์ส (อังกฤษ: Alexander "Alex" Summers) เป็นบุตรของพันตรีคริสโตเฟอร์ ซัมเมอร์ส นักบินแห่งกองทัพอากาศสหรัฐฯ กับครูประถม แคทเธอรีน แอนน์ ซัมเมอร์ส มีพี่คนโตหนึ่งคนชื่อสก็อตต์ ซัมเมอร์สที่แก่กว่าหกปี ทั้งคู่เป็นมิวแทนท์เหมือนกัน
ประวัติ

ในวัยเด็ก วันหนึ่งระหว่างทางกลับจากทริปครอบครัว เครื่องบินส่วนตัวของพวกเขาที่คริสขับอยู่ได้ถูกยิงตกไปกลางทะเล โดยก่อนที่เครื่องจะตกแม่ของพวกเขาได้เอาร่มชูชีพเพียงอันเดียวให้พวกเขาและผลักพวกเขาก่อนเครื่องจะระเบิด ร่มชูชีพที่ได้มานั้นได้ถูกไฟจากการระเบิดของเครื่องบินไหม้เสียหายและนั้นเป็นครั้งแรกที่สก็อตได้ใช้พลังของเขาโดยใช้ในการชะลอการตกของทั้งคู่
ระหว่างที่ตกพื้น หัวของสก็อตต์กระแทกกับพื้นทำให้สมองส่วนที่ทำให้เขาควบคุมพลังของเขานั้นเสียหาย ส่วนอเล็กซ์นั้นแค่สลบเพราะตกใจไม่เป็นอะไรมากเพราะมีพี่รองอยู่ สองพี่น้องถูกชาวบ้านละแวกนั้นนำไปส่งโรงพยาบาล และเหตุการณ์เลวร้ายในครั้งนี้ทำให้สมองถูกชัตดาวน์ ทำให้ทั้งคู่เกิดอาการความจำเสื่อม
ส
องพี่น้องได้ออกจากโรงพยาบาลและถูกนำเข้าไปอยู่ในสถานสถานเคราะห์แห่งหนึ่งในเมืองโอมาฮา รัฐเนบราสก้า และถูกตรวจสอบร่างกายพร้อมกับทำการทดลองหลายอย่างโดยผอ.ของที่นั้น มิสเตอร์ มิลบูรี่ หนึ่งในพันธมิตรของวายร้าย มิสเตอร์ ซินิสเตอร์ ซินิสเตอร์เชื่อว่าในสองคนนี้ สก็อตต์แข็งแกร่งที่สุด จึงได้ทำการแยกสองพี่น้องไปอยู่ในบ้านอุปการะคนละแห่งเพื่อทำให้สก็อตนั้นบอบบางด้านความรู้สึก อเล็กว์และสก็อตไม่ได้ติดต่อกันหลายปี โดยที่อเล็กซ์นั้นถูกเลี้ยงโดยครอบครัวแบลนดิ้ง โดยที่ลูกชายคนเดียวของครอบครัวนี้ได้ถูกรถชนเสียชีวิต พวกเขาพยายามทำเหมือนว่าอเล็กซ์คือตัวแทนของทอดด์ ลูกของพวกเขาซึ่งอเล็กซ์ได้พยายามทำดีที่สุด
วันหนึ่งชายที่ฆ่าทอดด์ตาย วินเซนต์ ได้ลักพาตัวอเล็กซ์กับพี่สาวบุญธรรมเฮลี่ อเล็กซ์ได้ใช้พลังของเขาครั้งแรกโดยได้เผาวินเซนต์จนวอดวาย ซินิสเตอร์ที่แอบดูอยู่ แอบตกใจที่พลังของอเล็กซ์นั้นเหนือกว่าไซคลอปส์มาก อย่างไรก็ตามอเล็กซ์นั้นไม่สามารถควบคุมพลังของเขาได้ ซินนิสเตอร์จึงได้ทำการบล็อกสมองส่วนหนึ่งของทั้งสองเอาไว้ ทำให้ลืมเหตุการณ์ในคืนนั้นจากนั้นมิวแทนต์อมตะ อะโพคาลิปส์ ได้นำดีเอ็นเอของอเล็กซ์ให้ซินิสเตอร์ปลูกถ่ายเข้าไปในร่างของอาร์เหม็ด อับดุล ซึ่งบวกกับพลังที่ปลุกไม่ตื่นของเขา ทำให้เกิดเป็น Living Pharaoh/Monolith สุดยอดวายร้ายคนนึงในจักรวาลมาร์เวล
อเล็กซ์ใช้ชีวิตธรรมดาๆ จบด้านธรณีวิทยาจากวิทยาลัย Old Landon อาร์เหม็ด ในขณะนั้น เป็นศาสตราจารย์ด้านโบราณคดีที่นั้น ได้บังเอิญพบว่าเขากับอเล็กซ์มีจิตที่เชื่อมกันอยู่ อาร์เหม็ดได้จับตัวอเล็กซ์ไปที่แล็บของเขาในอียิปต์
ระหว่างการทดลองระบุพลังของอเล็กซ์ อาร์เหม็ดได้ทำการฉายรังสีคอสมิค โดยนั้นทำให้เขากลายเป็น Living Monolith ระหว่างนั้นเหล่า X-Men ได้เข้ามาช่วยอเล็กซ์ได้พอดี การต่อสู้จบลงโดยอาร์เหม็ดนั้นราบคาบกับพลังของอเล็กซ์เนื่องจากความเครียดและหวาดกลัวระหว่างการทดลอง
ความที่อเล็กซืไม่สามารถควบคุมพลังตนเองได้ เขาได้อัปเปหิตนเองไปอยู่ที่ทะเลทรายในอียิปต์ หลังจากนั้นไม่นานเขาได้ถูกจับโดยหุ่นเซนติเนลและนำกลับไปที่ฐานใหญ่โดยคำสั่งของ แลร์รี่ ทราส์ก ลูกของผู้ประดิษฐ์หุ่นเซนติเนล แลร์รี่ ได้ให้ชื่อรหัสฮาวอคกับเขาพร้อมกับชุดพิเศษที่รวบรวมพลังงานมาไว้ที่อกของเขา อย่างไรก็ตามได้เกิดอุบัติเหตุระเบิดขึ้น อเล็กซ์บาดเจ็บสาหัส และ X-Men ได้นำตัวเขาไปรักษากับดร. คาร์ล ไลกอส ดร.คาร์ลได้พยายามดูดพลังงานชีวิตของอเล็กซ์เพราะเขานั้นเป็นแวมไพร์ พลังของอเล็กซ์ปลุกยีนส์ที่เสียหายจากการโดนเทอโรดัคไทล์ทำร้ายตอนเด็กของดร. คาร์ล ทำให้เขากลายเป็นนกไดโนเสาร์ดูดเลือด เหล่า X-Men ได้ต่อสู้กับดร.คาร์ลร่างนกยักษ์ และชนะ จากนั้นอเล็กซ์ได้เข้าร่วมกับพวก X-Men ในที่สุด
แหล่งข้อมูลอื่น

Havok at Marvel.com
UncannyX-Men.net Spotlight on Havok เก็บถาวร 2007-03-03 ที่ เวย์แบ็กแมชชีน
| ด ค กเอ็กซ์เมน |
| --- | --- |
 ผู้สร้าง สแตน ลี แจ็ก เคอร์บี 
สมาชิก:  อาโนล  อาร์คแองเจิล  แอเรียล  อาร์เมอร์  ออโรร่า  แบนชี  บีสต์  บิชอป  บลินโฟลด์  บลิงก์  บูม-บูม  บ็อกซ์  เคเบิล  แคนนอนบอล  แชมเบอร์  เชนจ์ลิ่ง  ไซเปอร์  โคล้ก และ แด็กเกอร์  โคลอสซัส  ไซคลอปส์  ไซเฟอร์  ดาร์วิน  แดซเลอร์  เดดพูล  ด็อกเตอร์ เนเมซิส  มิสทีค  โดมิโน่  ดัสต์  อีลิกซ์เซอร์  แฟนธอเม็กซ์  ไฟร์สตาร์  ฟอร์ก  เฟรนซี่  เอมมา ฟรอสต์  แกมบิท  เจนเทิล  เกรย์มาลคิน  ฮาวอค  เฮลเลียน  เฮปซิบ้า  โฮป  ฮัสก์  ไอซ์แมน  อิงก์  โจเซฟ  จูบิลี่  คาร์ม่า  เลดี้ มาสเตอร์มายนด์  ไลฟ์การ์ด  ล็อกฮีด  ลองช็อท  เอ็ม  แม็กก็อตต์  มาจิค  แม็กมา  แมร์โร่ว์  แม็กนีโต้  เมอร์คิวรี่  มินิก  มูนสตาร์  นามอร์  ไนท์ครอว์เลอร์  นอร์ธสตาร์  โอเมก้า เซนติเนล  เพตรา  ฟินิกซ์  พิกซี่  โพลาริส  โพรดิกี้  ศาสตราจารย์ เอ็กซ์  ไซล็อกส์  รีแวนช์  ร็อคสไลด์  โร้ค  เซจ  ชาโดว์แคท  สลิปสตรีม  สเตซี่ เอ็กซ์  สตอร์ม  เรเชล ซัมเมอร์ส  ซันไฟร์  ซันสป็อต  เซิร์ก  ซาเวย์  ธันเดอร์เบิร์ด (จอหน์ พราวนด์สตาร์)  ธันเดอร์เบิร์ด (นีล ชาร่า)  วอร์ล็อค  วอร์แพธ  วูลฟ์คลับ  วูล์ฟเวอรีน  เอ็กซ์-23  เอ็กซ์แมน  เชน ซอร์น 
วายร้าย:  อะโพคาลิปส์  อซาเซล  จักเกอร์น็อต  เลดี้เดธสไตร์ค  แม็กนีโต้  มิสเตอร์ซินิสเตอร์  มิสทีค  โอเมก้าเรด  ออนสล็อจท์  เซเบอร์ทูธ  ชาโดว์คิง  ซิลเวอร์ซามูไร  วิลเลี่ยม สไตรเกอร์  เซบาสเตียน ชอว์  โทด  เคานท์เนเฟียเรีย  ครี  มาสเตอร์โมลด์  มาสเตอร์มายด์  เมสเมอโร่  โมโจ  เซนติเนลส์  บราเธอร์ฮูดออฟมิวแทนต์ส 
ภาพยนตร์:  X-เม็น ศึกมนุษย์พลังเหนือโลก  X-เม็น 2  X-เม็น รวมพลังประจัญบาน  X-เม็น: กำเนิดวูล์ฟเวอรีน  X-เม็น รุ่น 1  เดอะ วูล์ฟเวอรีน  X-เม็น สงครามวันพิฆาตกู้อนาคต  เดดพูล  X-เม็น อะพอคคาลิปส์  โลแกน เดอะ วูล์ฟเวอรีน  เดดพูล 2  X-เม็น ดาร์ก ฟีนิกซ์  เดดพูล วูล์ฟเวอรีน 
  หมวดหมู่
ฮาเมรุน แห่งบทเพลงกำราบมาร

| --- | --- |
ฮาเมรุน แห่งบทเพลงกำราบมาร

ハーメルンのバイオリン弾き
ชื่อภาษาอังกฤษ: Violinist of Hameln
แนว: ผจญภัย, แฟนตาซี
มังงะ
เขียนโดย: มิจิอากิ วานาตาเบ
สำนักพิมพ์:  เอนิกซ์    วิบูลย์กิจ
อนิเมะ
กำกับโดย: จุนจิ นิชิมูระ
สตูดิโอ: สตูดิโอดีน
ฮาเมรุน แห่งบทเพลงกำราบมาร  (ญี่ปุ่น: ハーメルンのバイオリン弾き; โรมาจิ: Hāmerun no baiorinhiki) (อังกฤษ: Violinist of Hameln) เป็นชื่อของการ์ตูนญี่ปุ่นแนวผจญภัย เรื่องและภาพโดย มิจิอากิ วานาตาเบ ตีพิมพ์ในนิตยสารรายสัปดาห์ "กันกัน" ในสังกัด เอนิกซ์ (ปัจจุบันคือ สแควร์เอนิกซ์) มีรวมเล่มทั้งหมด 37 เล่ม และทำออกมาเป็นการ์ตูนทีวีทั้งหมด 25 ตอน, ภาพยนตร์ และเกมสำหรับเครื่องซุปเปอร์แฟมิคอม ลิขสิทธิ์ในประเทศไทยเป็นของสำนักพิมพ์วิบูลย์กิจ
รูปแบบการดำเนินเรื่องในการ์ตูนทีวีจะแตกต่างจากในหนังสือการ์ตูนมาก โดยในหนังสือการ์ตูนจะสลับบทตลกที่ยืดยาวและใช้ซ้ำบ่อย ๆ กับบทเครียดและบทหักมุมผสมกันไป แต่ในการ์ตูนทีวีจะเน้นแต่บทเครียดอย่างเดียว บวกกับต้นทุนการสร้างต่ำ จึงทำให้มีภาพนิ่งประกอบดนตรีเสียมาก
ชื่อเรื่อง

ชื่อฮาเมรุนมาจากเทพนิยายกริม เรื่อง นักเป่าปี่แห่งฮาเมล์น (The Pied Piper of Hamelin) นิทานพื้นบ้านของนักเป่าปี่ที่ขับไล่หนูออกจากเมืองฮาเมล์น ในประเทศเยอรมนีในช่วง พ.ศ. 1827 (ค.ศ. 1284) ที่ชื่อ ฮาเมรุน ใช้สะกดตัว ร.เรือ เนื่องจากภาษาญี่ปุ่นไม่มีตัวอักษรแอล (L) จึงใช้ตัวอักษรอาร์ (R) แทน
แหล่งข้อมูลอื่น

ฮาเมรุน แห่งบทเพลงกำราบมาร กลับมาอีกครั้ง